CELEX: 32011D0632
Language: lv
Date: 2011-09-21 00:00:00
Title: 2011/632/ES: Komisijas Īstenošanas lēmums ( 2011. gada 21. septembris ) par anketu, kas jāizmanto, ziņojot par to, kā tiek īstenota Eiropas Parlamenta un Padomes Direktīva 2000/76/EK par atkritumu sadedzināšanu (izziņots ar dokumenta numuru C(2011) 6504)  Dokuments attiecas uz EEZ

24.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 247/54
            
         KOMISIJAS ĪSTENOŠANAS LĒMUMS
   (2011. gada 21. septembris)
   par anketu, kas jāizmanto, ziņojot par to, kā tiek īstenota Eiropas Parlamenta un Padomes Direktīva 2000/76/EK par atkritumu sadedzināšanu
   (izziņots ar dokumenta numuru C(2011) 6504)
   (Dokuments attiecas uz EEZ)
   (2011/632/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2000. gada 4. decembra Direktīvu 2000/76/EK par atkritumu sadedzināšanu (1) un jo īpaši tās 15. pantu,
   tā kā:
   
               (1)
            
            
               Direktīvā 2000/76/EK paredzēts, ka dalībvalstis reizi trijos gados, izmantojot Komisijas izstrādāto anketu, ziņo par minētās direktīvas īstenošanu.
            
         
               (2)
            
            
               Komisija līdz šim sagatavojusi divas anketas. Otrā, ar Komisijas Lēmumu 2010/731/ES (2) izstrādātā anketa attiecās uz 2009., 2010. un 2011. gadu.
            
         
               (3)
            
            
               Ar Lēmumu 2010/731/ES izveidotā anketa izmantojama ziņošanai līdz 2011. gada 31. decembrim, tāpēc jāizstrādā jauna anketa nākamajam trīs gadu pārskata posmam, ņemot vērā Direktīvas 2000/76/EK īstenošanā un iepriekšējo anketu izmantošanā gūto pieredzi. Tomēr, ņemot vērā, ka Direktīva 2000/76/EK no 2014. gada 7. janvāra tiks atcelta un aizstāta ar Eiropas Parlamenta un Padomes 2010. gada 24. novembra Direktīvu 2010/75/ES par rūpnieciskajām emisijām (piesārņojuma integrēta novēršana un kontrole) (3), jaunā anketa paredzama tikai diviem gadiem, proti, 2012. un 2013. gadam. Skaidrības labad Lēmums 2010/731/ES jāatceļ.
            
         
               (4)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar Padomes Direktīvas 91/692/EEK (4) 6. pantu,
            
         IR PIEŅĒMUSI ŠO LĒMUMU.
   1. pants
   1.   Dalībvalstis izmanto pielikumā noteikto anketu, lai ziņotu par Direktīvas 2000/76/EK īstenošanu.
   2.   Iesniedzamie ziņojumi aptver laikposmu no 2012. gada 1. janvāra līdz 2013. gada 31. decembrim.
   2. pants
   Lēmums 2010/731/ES tiek atcelts no 2013. gada 1. janvāra.
   3. pants
   Šis lēmums ir adresēts dalībvalstīm.
   
      Briselē, 2011. gada 21. septembrī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 332, 28.12.2000., 91. lpp.
   
      (2)  OV L 315, 1.12.2010., 38. lpp.
   
      (3)  OV L 334, 17.12.2010., 17. lpp.
   
      (4)  OV L 377, 31.12.1991., 48. lpp.
   
      PIELIKUMS
      
         Anketa par to, kā tiek īstenota Direktīva 2000/76/EK par atkritumu sadedzināšanu
      
      
         Vispārīgas piezīmes
      
      Šī ir trešā anketa saskaņā ar Direktīvu 2000/76/EK un attiecas uz 2012. un 2013. gadu. Ņemot vērā direktīvas īstenošanā gūto pieredzi un informāciju, kas jau saņemta ar iepriekšējām anketām, šajā anketā uzmanība pievērsta dalībvalstīs novērotajām pārmaiņām un panākumiem direktīvas faktiskajā īstenošanā. Tā kā Direktīva 2000/76/EK no 2014. gada 7. janvāra tiks atcelta un to aizstās Direktīva 2010/75/ES par rūpnieciskajām emisijām, pārskata periods trīs gadu vietā aptver tikai divus gadus.
      Šajā anketā saglabāta Lēmumā 2010/731/ES ietvertā pamatpieeja, lai nodrošinātu nepārtrauktību un ļautu veikt tiešus salīdzinājumus ar iepriekšējām atbildēm. Tajos gadījumos, kad jautājumi ir tādi paši kā iepriekšējās anketās, var vienkārši sniegt norādi uz iepriekšējām anketām, ja situācija nav mainījusies. Ja ir bijušas izmaiņas, tās jāapraksta jaunā atbildē.
      1.   Iekārtu un atļauju skaits
      
                  1.1.
               
               
                  Norādiet šādu informāciju par iekārtu skaitu (atsevišķi norādot sadedzināšanas un līdzsadedzināšanas iekārtas), uz kurām attiecas Direktīvas 2000/76/EK darbības joma, kā arī par to atļaujām un atļauto jaudu:
                  
                              a)
                           
                           
                              iekārtu skaits;
                           
                        
                              b)
                           
                           
                              atļauju skaits, kas izdotas saskaņā ar 4. panta 1. punktu;
                           
                        
                              c)
                           
                           
                              iekārtu skaits, kas reģenerē sadedzināšanas procesā saražoto siltumu;
                           
                        
                              d)
                           
                           
                              kopējā atļautā atkritumu caurlaides jauda (tonnas/gadā) (fakultatīvi).
                           
                        
            
                  1.2.
               
               
                  Sniedziet sarakstu ar visām iekārtām, uz kurām attiecas Direktīvas 2000/76/EK darbības joma, norādot šādu informāciju katrai iekārtai, kuras jauda ir lielāka par 2 t/h:
                  
                              a)
                           
                           
                              vai tā ir sadedzināšanas vai līdzsadedzināšanas iekārta; ja tā ir līdzsadedzināšanas iekārta, norādiet iekārtas tipu (cementa krāsns, dedzināšanas iekārta, citas rūpnieciskas iekārtas, kas nav ietvertas Direktīvas 2000/76/EK II pielikuma II.1. vai II.2. daļā);
                           
                        
                              b)
                           
                           
                              attiecībā uz sadzīves atkritumu sadedzināšanas iekārtām, kuras veic reģenerācijas darbības, kas iekļautas II pielikuma R1. punktā Eiropas Parlamenta un Padomes 2008. gada 19. novembra Direktīvā 2008/98/EK par atkritumiem un par dažu direktīvu atcelšanu (1), – iekārtas energoefektivitāti, kas aprēķināta, izmantojot Direktīvas 2008/98/EK II pielikuma R1. punkta zemsvītras piezīmē doto formulu.
                           
                        
            2.   Aprakstiet problēmas ar 3. pantā dotajām definīcijām, kas konstatētas, īstenojot Direktīvu 2000/76/EK. Sniedziet konkrētu informāciju par katru definīciju, saistībā ar kuru ir konstatētas problēmas.
      3.   Vai saskaņā ar Direktīvu 2000/76/EK ir izsniegtas atļaujas mobilām iekārtām?
      4.   Norādiet līdzsadedzināto atkritumu kategorijas, iedalot pēc līdzsadedzināšanas iekārtas tipa (cementa krāsns, dedzināšanas iekārta, citas rūpnieciskas iekārtas, kas nav ietvertas II pielikuma II.1. vai II.2. daļā).
      Norādiet Eiropas Atkritumu kataloga kodus (fakultatīvi).
      Norādiet atļauto jaudu, kas piešķirta attiecībā uz līdzsadedzināšanu šajās iekārtās (fakultatīvi).
      5.   Uz cik daudzām līdzsadedzināšanas iekārtām attiecas Direktīvas 2000/76/EK V pielikumā līdzsadedzināšanas iekārtām paredzētās emisiju robežvērtības (t. i., tāpēc, ka tiek veikta neapstrādātu sadzīves atkritumu līdzsadedzināšana vai vairāk nekā 40 % ražotā siltuma rodas no bīstamo atkritumu sadedzināšanas)?
      6.   Kādi noteikumi ir paredzēti atļauju piešķiršanas procedūrā attiecībā uz:
      
                  a)
               
               
                  to bīstamo atkritumu daudzumu un kategoriju noteikšanu, kurus var apstrādāt;
               
            
                  b)
               
               
                  minimālajām un maksimālajām apstrādāšanai paredzēto bīstamo atkritumu plūsmām;
               
            
                  c)
               
               
                  atļauto bīstamo atkritumu siltumietilpības diapazonu;
               
            
                  d)
               
               
                  ierobežojumiem attiecībā uz piesārņotāju saturu, piemēram, PHB, pentahlorfenols, hlors, fluors, sērs, smagie metāli?
               
            7.   Kurus atkritumus uzskata par “nepiemērotiem” reprezentatīvu paraugu ņemšanai?
      8.   Attiecībā uz dūmgāzu ekspozīcijas laiku un temperatūru, kā tas noteikts Direktīvas 2000/76/EK 6. panta 1. un 2. punktā, vai saskaņā ar 6. panta 4. punktu ir piešķirtas atļaujas, lai atkāptos no minētajiem ekspluatācijas noteikumiem? Ja atbilde ir “jā”, norādiet šādas ziņas:
      
                  a)
               
               
                  cik atļauju ir piešķirts;
               
            
                  b)
               
               
                  ja šāda informācija ir pieejama, aprakstiet pamatojumu izņēmuma(-u) piešķiršanai vairākos reprezentatīvos gadījumos, kā arī šādu informāciju:
                  
                              i)
                           
                           
                              iekārtas jauda;
                           
                        
                              ii)
                           
                           
                              vai izņēmums attiecas uz esošu iekārtu, kā definēts 3. panta 6. punktā, vai jaunu iekārtu;
                           
                        
                              iii)
                           
                           
                              sadedzināto atkritumu veids;
                           
                        
                              iv)
                           
                           
                              kā tiek nodrošināts, ka radušos atlikumu daudzums un organisko piesārņotāju saturs šajos atlikumos nepārsniedz daudzumus, kādi rastos iekārtā, uz kuru nav attiecināts izņēmums;
                           
                        
                              v)
                           
                           
                              ekspluatācijas noteikumi, kas aprakstīti atļaujā;
                           
                        
                              vi)
                           
                           
                              emisiju robežvērtības, kas paredzētas katrai iekārtai.
                           
                        
            9.   Vai cementa krāsnīm, kurās līdzsadedzina atkritumus, atbilstoši II pielikuma II.1. daļai ir atļauti izņēmumi par NOx, putekļu, SO2 vai kopējā organiskā oglekļa satura emisiju robežvērtībām? Ja atbilde ir “jā”, norādiet šādas ziņas:
      
                  a)
               
               
                  cik izņēmumu ir piešķirts;
               
            
                  b)
               
               
                  ja šāda informācija ir pieejama, aprakstiet pamatojumu izņēmuma(-u) piešķiršanai vairākos reprezentatīvos gadījumos, kā arī šādu informāciju:
                  
                              i)
                           
                           
                              iekārtas jauda;
                           
                        
                              ii)
                           
                           
                              vai izņēmums attiecas uz esošu iekārtu vai uz jaunu iekārtu (ņemot vērā Direktīvas 2000/76/EK 20. panta 3. punktu);
                           
                        
                              iii)
                           
                           
                              līdzsadedzināto atkritumu veids;
                           
                        
                              iv)
                           
                           
                              emisiju robežvērtības, kas paredzētas katrai iekārtai;
                           
                        
                              v)
                           
                           
                              pārējie ekspluatācijas noteikumi, kas aprakstīti atļaujā.
                           
                        
            10.   Vai izmešiem gaisā no sadedzināšanas un līdzsadedzināšanas iekārtām ir noteiktas robežvērtības, kas atšķiras no attiecīgi II vai V pielikumā norādītajām? Ja atbilde ir “jā” un ja šāda informācija ir pieejama, lūdzu, norādiet:
      
                  a)
               
               
                  iekārtas, uz kurām tās attiecas, proti, sadedzināšanas vai līdzsadedzināšanas iekārtas; pēdējām norādiet iekārtas tipu;
               
            
                  b)
               
               
                  kuras no šīm iekārtām ir “jaunas” vai “esošas”;
               
            
                  c)
               
               
                  piesārņotājus, kuriem tiek piemērotas robežvērtības, un noteiktās robežvērtības;
               
            
                  d)
               
               
                  kāpēc šīs robežvērtības tiek piemērotas;
               
            
                  e)
               
               
                  emisiju monitoringa režīmu šiem piesārņotājiem (nepārtraukti vai ar pārtraukumiem; pārtraukumu gadījumā norādiet biežumu).
               
            11.   Attiecībā uz piesārņotājiem, kas uzskaitīti Direktīvas 2000/76/EK IV pielikumā, kā nosaka emisiju robežvērtības attiecībā uz notekūdeņu novadīšanu ūdens vidē no dūmgāzu attīrīšanas iekārtām? Norādiet tos gadījumus, kad emisiju robežvērtības šiem piesārņotājiem atšķiras no IV pielikumā dotajām robežvērtībām.
      12.   Ja salīdzinājumā ar IV pielikumā minētajiem piesārņotājiem emisiju robežvērtības ir noteiktas vēl citiem piesārņotājiem, kurus novada ūdens vidē, norādiet:
      
                  a)
               
               
                  uz kādām iekārtām tās attiecas (t. i., sadedzināšanas vai līdzsadedzināšanas iekārtām, “jaunām” vai “esošām”);
               
            
                  b)
               
               
                  uz kuriem piesārņotājiem tās attiecas un kādas ir noteiktās robežvērtības;
               
            
                  c)
               
               
                  kāpēc šīs robežvērtības tiek piemērotas.
               
            13.   Kādi ekspluatācijas kontroles parametri (pH, temperatūra, plūsmas ātrums utt.) ir noteikti atļaujas piešķiršanas procesā attiecībā uz notekūdeņu novadīšanu?
      14.   Kādi noteikumi ir izstrādāti, lai nodrošinātu augsnes, virszemes ūdeņu vai gruntsūdeņu aizsardzību saskaņā ar 8. panta 7. punktu?
      15.   Kādus kritērijus izmanto, lai vajadzības gadījumā nodrošinātu adekvātu ietilpību ūdeņiem, kas jāpārbauda un jāapstrādā pirms novadīšanas?
      16.   Kādi noteikumi kopumā ir izstrādāti, lai mazinātu no sadedzināšanas vai līdzsadedzināšanas iekārtām radušos atlikumu daudzumu un bīstamību?
      17.   Vai atļaujas prasības attiecībā uz gaisa piesārņotāju mērījumiem un procesa darbības rādītājiem ir identiskas 11. panta 2. punktā noteiktajām? Ja tā nav, sniedziet informāciju, sīkāk norādot:
      
                  a)
               
               
                  iemeslu atkāpei no 11. panta 2. punkta, atsaucoties uz 11. panta 4. līdz 7. punktā minētajām iespējām piemērot izņēmumus;
               
            
                  b)
               
               
                  attiecīgo piesārņotāju vai parametru un paredzēto mērījuma prasību.
               
            18.   Vai atļaujas prasības attiecībā uz ūdens piesārņotāju mērījumiem ir identiskas 11. panta 14. un 15. punktā noteiktajām? Ja tā nav, sniedziet informāciju, sīkāk norādot:
      
                  a)
               
               
                  iemeslu atkāpei no 11. panta 14. un 15. punkta;
               
            
                  b)
               
               
                  attiecīgo piesārņotāju vai parametru un paredzēto mērījuma prasību.
               
            19.   Kādi noteikumi ir paredzēti atļauju piešķiršanas procesā, lai nodrošinātu atbilstību šādiem noteikumiem attiecībā uz emisijām gaisā:
      
                  a)
               
               
                  11. panta 8. punkts;
               
            
                  b)
               
               
                  11. panta 9. punkts;
               
            
                  c)
               
               
                  11. panta 11. punkts;
               
            
                  d)
               
               
                  11. panta 12. punkts;
               
            
                  e)
               
               
                  11. panta 10. punktā noteiktais atbilstības režīms.
               
            20.   Kādi noteikumi ir paredzēti atļauju piešķiršanas procesā, lai nodrošinātu atbilstību šādiem noteikumiem attiecībā uz emisijām ūdenī:
      
                  a)
               
               
                  11. panta 9. punkts;
               
            
                  b)
               
               
                  11. panta 16. punktā noteiktais atbilstības režīms.
               
            21.   Aprakstiet, kādi oficiāli norādījumi ir izstrādāti attiecībā uz informāciju par apstiprināto diennakts vidējo emisiju daudzumu (11. panta 11. punkts). Ja iespējams, norādiet tīmekļa saiti.
      22.   Kādas ir procedūras, lai informētu kompetento iestādi gadījumā, ja emisiju robežvērtības tiek pārsniegtas?
      23.   Kādi pasākumi tiek veikti, lai nodrošinātu sabiedrības dalību atļauju izsniegšanas procesā (jaunas un/vai atjauninātas atļaujas)? Sniedziet sīkāku informāciju vismaz par šādiem aspektiem:
      
                  a)
               
               
                  kura iestāde atļaujas pieteikumu ir darījusi publiski pieejamu;
               
            
                  b)
               
               
                  laikposmu, kurā sabiedrība var izteikt piezīmes;
               
            
                  c)
               
               
                  kura iestāde ir darījusi pieejamu galīgo lēmumu.
               
            24.   Attiecībā uz informācijas pieejamību atļauju izsniegšanas procesā:
      
                  a)
               
               
                  vai attiecībā uz pieteikumiem, lēmumu pieņemšanas procesu un tam sekojošo atļaujas izsniegšanu pastāv ar vides aspektiem saistīta informācija, kas publiski/daļēji nav pieejama? Ja atbilde ir “jā”, precizējiet, kāda informācija;
               
            
                  b)
               
               
                  ja šāda informācija ir pieejama/daļēji pieejama, norādiet, vai šīs informācija ir pieejama bez maksas; ja nav, norādiet noteikto maksu un to, kādos gadījumos šo maksu piemēro.
               
            25.   Attiecībā uz sadedzināšanas iekārtām un līdzsadedzināšanas iekārtām ar nominālo jaudu 2 t/h vai vairāk – kādi noteikumi ir izstrādāti, lai pieprasītu operatoram iesniegt ikgadējo pārskatu par iekārtas darbību un uzraudzīšanu kompetentajai iestādei?
      26.   Ja tiek sniegts gada pārskats, norādiet šādu informāciju:
      
                  a)
               
               
                  kāda informācija tajā ir sniegta;
               
            
                  b)
               
               
                  kā sabiedrība var piekļūt šim pārskatam.
               
            27.   Attiecībā uz sadedzināšanas vai līdzsadedzināšanas iekārtām ar nominālo jaudu, mazāku par 2 t/h, – kā par šādām iekārtām informē sabiedrību?
      28.   Kādi noteikumi ir iekļauti atļaujā, lai kontrolētu sadedzināšanas vai līdzsadedzināšanas iekārtas ekspluatāciju ārkārtas apstākļos (t. i., attīrīšanas ierīču vai monitoringa iekārtu dīkstāvju, darbības traucējumu vai bojājumu dēļ)?
      29.   Attiecībā uz sadedzināšanas un līdzsadedzināšanas procesiem – kāds ir maksimāli pieļaujamais ekspluatācijas laiks ārkārtas apstākļos, pirms iekārtas darbība ir jāpārtrauc:
      
                  a)
               
               
                  maksimālais pieļaujamais ekspluatācijas laiks ar emisiju robežvērtību pārsniegumu;
               
            
                  b)
               
               
                  maksimālais kumulatīvais ilgums gadā periodiem, kuros tiek pārsniegtas emisiju robežvērtības.
               
            30.   Citas piezīmes.
      
         (1)  OV L 312, 22.11.2008., 3. lpp.